Reinbeitedistriktet varslet deretter en skjønnssak mot Norges største vindkraftverk, Øyfjellet Wind A/S. Rettsaken var berammet i Helgeland tingrett, men ble utsatt 25. mai 2022 og 28. mai 2024. Sluttforhandlingene i rettsaken ble avsluttet 14. juni 2024. Dom i saken falt 20. desember 2024. Retten var ikke enig i at vindkraftverket truer reindriftas eksistens. De var heller ikke enig i at menneskerettighetsloven av 21. mai 1999 var brutt eller at vindkraftverket bryter med artikkel 27 i FNs konvensjon om sivile og politiske rettigheter.